הירי באוניברסיטת בראון 2025

הירי באוניברסיטת בראון היה אירוע ירי המוני שהתרחש ב־13 בדצמבר 2025 באוניברסיטת בראון בפרובידנס, רוד איילנד, ארצות הברית, במהלך היום השני של בחינות הסיום לסמסטר הסתיו. שני בני אדם נהרגו ותשעה נוספים נפצעו.

רקע
אוניברסיטת בראון היא אוניברסיטת מחקר פרטית בליגת הקיסוס הממוקמת בשכונת קולג' היל בעיר פרובידנס, רוד איילנד. היא נוסדה בשנת 1764, והיא אחד משבעת המוסדות הוותיקים להשכלה גבוהה בארצות הברית. האוניברסיטה ידועה בתוכנית הלימודים הפתוחה שלה (Open Curriculum). בשנת 2023 למדו בה כ־11,500 סטודנטים. 

בשנת 2025 נקטה מדינת רוד איילנד צעדים מחמירים בתחום הפיקוח על כלי נשק, שכללו איסור על נשיאת "אקדחי רפאים" (Ghost Guns) ומחסניות בעלות קיבולת גבוהה. המדינה דורגה במקום ה־13 בארצות הברית בחקיקה בתחום בקרת הנשק על פי ארגון Everytown for Gun Safety.

ארבעה ימים לפני הירי שהתרחש באוניברסיטת בראון, התרחש אירוע ירי דומה באוניברסיטת קנטקי סטייט ב־9 בדצמבר, שבו נהרג סטודנט אחד וסטודנט נוסף נפצע.

אירוע הירי
בסביבות השעה 16:05 לפי שעון החוף המזרחי (ארצות הברית) (EST) התרחש אירוע ירי באולם 166, בקומה הראשונה של בניין "ברוס והולי" של בית הספר להנדסה באוניברסיטת בראון.
שמאל|ממוזער|200px|התרעה אמת שהושמעה לסטודנטים במהלך הירי
הבניין מאכלס גם את החוג לפיזיקה של האוניברסיטה ואת אולם מקמילן. על פי אתר אוניברסיטת בראון, האולם יכול להכיל 186 אנשים. בשעה 16:15 פרסמה האוניברסיטה התרעת "יורה פעיל" במילים הבאות: ישנו יורה פעיל סמוך למחלקת ההנדסה בבניין ברוס והולי. הינכם מתבקשים לנעול את הדלתות, להשקיט את הטלפונים ולהישאר חבויים עד להודעה חדשה. ברחו אם אתם נמצאים במקום פגיע ונסו להתפנות למקום בטוח..." באותה עת דיווחה משטרת פרובינדס על האירוע וביקשה מהתושבים להימנע מלהגיע לרחובות ת'אייר והופ הנמצאים בקרבת הקמפוס. בשעה 17:27 דיווחו הרשויות על אירוע ירי נוסף ברחוב גוברנור הסמוך לאוניברסיטה.
נפגעים
ראש עיריית פרובידנס, ברט סמיילי, אישר כי שני בני אדם נהרגו ותשעה נוספים נפצעו בירי שאירע באוניברסיטת בראון. לדברי נשיאת האוניברסיטה, כריסטינה פקסון כל הנפגעים היו סטודנטים באוניברסיטה.

שני ההרוגים היו אלה קוק, חברה בקהילת קתדרלת Church of the Advent בעיר ברמינגהאם שבאלבמה וסגנית יו״ר ארגון הרפובליקנים של קולג' בראון, ומוחמד עזיז אומורזוקוב, אמריקאי ממוצא אוזבקי ובוגר טרי של תיכון Midlothian במחוז צ'סטרפילד שבוירג'יניה. כל תשעת הפצועים פונו לבית החולים רוד איילנד, המסונף לאוניברסיטה, בעקבות פציעות מהירי. אחד מהנפגעים סבל מפגיעת רסיס ושוחרר מבית החולים לאחר מספר שעות. שני פצועים נוספים שוחררו ב־16 וב־17 בדצמבר. ששת הפצועים האחרים נותרו מאושפזים נכון ל־18 בדצמבר 2025, אך מצבם הוגדר יציב.

לפחות שתי סטודנטיות באוניברסיטת בראון — מיה טרֶטָה וזואי וייסמן, ששהו במעונותיהן בזמן הירי — חוו בעבר אירועי ירי בבתי ספר. טרֶטָה הייתה ניצולה מאירוע הירי בתיכון סאוגוס בשנת 2019, ואילו וייסמן למדה בבית הספר התיכון הסמוך לתיכון מרג’ורי סטונמן דאגלס בזמן אירוע הירי בבבית הספר התיכון פארקלנד בשנת 2018.

חקירת האירוע
שמאל|ממוזער|200px|מכונית משטרה חוסמת את הרחוב הסמוך לאוניברסיטה בליל הירי
המשטרה פנתה לתושבים בבקשה לדווח להם על כל אירוע שנראה חשוד ולבדוק את מצלמות האבטחה שבבתיהם הפונות לרחוב, בתקווה למידע על מיקומו של היורה. בשעות שלאחר הירי איתרו הרשויות תרמילים בזירת האירוע, והעריכו כי היורה השתמש באקדח. ראש עיריית פרובידנס, ברט סמיילי, מסר במסיבת עיתונאים שהתקיימה בשעות הערב המאוחרות, כי למעלה מ־400 שוטרים מגופים ומסוכנויות שונות ברחבי רוד איילנד הגיבו לאירוע. זמן קצר לאחר מסיבת העיתונאים, פרסמה משטרת פרובידנס תיעוד של החשוד כפי שנראה במצלמות האבטחה. כמו כן הודיעו הרשות לאכיפת נושאי האלכוהול, הטבק, הנשק וחומרי הנפץ (ATF) והבולשת הפדרלית FBI, כי סוכניהם הגיעו לזירה והיו מעורבים בטיפול באירוע. יומיים לאחר מכן ציין ברט סמיילי, כי מדובר בתמונה הברורה ביותר שיש בידיהם של האדם שלדעתם אחראי למעשה״. ב־15 בדצמבר פרסמה משטרת פרובידנס תמונות ושלושה סרטונים נוספים של החשוד. באחד מהם נראה החשוד חובש כובע גרב שחור, מסכה, מעיל ירוק וכפפות שחורות. מפקד משטרת פרובידנס, קולונל אוסקר פרס, מסר כי היורה השתמש בנשק בקוטר 9 מ״מ. ה־FBI הציע פרס בסך 50,000 דולר עבור מידע שיוביל ללכידת החשוד.

שלושה ימים לאחר אירוע הירי באוניברסיטת בראון, חלה התפתחות בחקירת האירוע שהובילה את משטרת פרובידנס  לפריצת דרך דרמטית בפרשה. בפוסט שפורסם באתר Reddit, נמסרו פרטים רבים אודות החשוד. כותב הפוסט שכונה על ידי המשטרה ג'ון, פנה למשטרה ודיווח כי בין השעות 13:45 ל-14:00, שעתיים לפני אירוע הירי, ראה חשוד מסתובב בבניין בארוס והולי. לדבריו חשדו התעורר בגלל לבושו של האדם שהיה חריג למזג האוויר ששרר באותה עת. 
החשוד
שמאל|ממוזער|200px|תצלום של קלאודיו מנואל נבאס, החשוד בביצוע הירי
ב-19 לחודש דצמבר 2025 הודיעו הרשויות בארה"ב, כי קלאודיו מנואל נבאס ולנייטה, החשוד במסע הירי באוניברסיטת בראון, נמצא ללא רוח חיים במתחם אחסון בניו המפשייר ולצידו שני כלי נשק.

הערות שוליים

קישורים חיצוניים

קטגוריה:רצח המוני
קטגוריה:התקפות על בתי ספר בארצות הברית
קטגוריה:פיגועי ירי
קטגוריה:התקפות על מוסדות חינוך